මදුරු මර්දනයට සහායක ක්‍රමවේදයක් වන ඝන බී.ටී.අයි. බැක්ටීරියාව භාවිත කිරීමේ නියමු ව්‍යාපෘතිය අගෝස්තු මාසයේදී ආරම්භ කිරීමට සෞඛ්‍ය අමාත්‍යාංශය තීරණය කර ඇත.මදුරුවන් ඇතුළු වෙනත් කෘමීන් මර්දනය කිරීම සඳහා සිදු කරන දූමායනයෙන් සහ කෘමිනාශක යෙදීමෙන් පරිසරයටත‍්, පරිසර හිතකාමී වෙනත් කෘමීන්ටත් බලවත් හානි සිදු වන බව පර්යේෂණවලින් තහවුරු වීමත් සමඟ මේ විකල්ප ක්‍රමවේදය භාවිත කිරීමට අමාත්‍යාංශයේ අවධානය යොමු වී තිබේ.බොරලැස්ගමුව, ගම්පහ, කැලණිය සෞඛ්‍ය වෛද්‍ය නිලධාරී කොට්ඨාසවල ප්‍රථමයෙන්ම මේ නියමු ව්‍යාපෘතිය ක්‍රියාත්මක කෙරේ.මදුරු මර්දනය සඳහා කෘමිනාශක භාවිත කිරීම වෙනුවට පරිසරයට හා අනෙකුත් කෘමීන්ට හානි නොවන ආකාරයේ රසායනිකයක් භාවිත කිරීමේ ක්‍රමවේදයක් ලෙස මේ බී.ටී.අයි. බැක්ටීරියාව භාවිත කෙරේ.